
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 171
                                                            din 16 septembrie 2020
privind trecerea unor mijloace fixe din domeniul public în domeniul privat al municipiului și preluarea acestora din administrarea Spitalului Municipal Sighișoara în administrarea directă a Municipiului Sighișoara, în vederea scoaterii din funcțiune, casării şi valorificării acestora 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 20.877/01.09.2020 şi la Consiliul Local Sighișoara cu nr. 21.682/09.09.2020, de referatul de aprobare, înregistrat cu nr. 20.879/01.09.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere constatările comisiei de inventariere și ale subcomisiilor de inventariere, casare, declasare și scoatere din inventar a bunurilor materiale (mijloace fixe), cu privire la inventarierea bunurilor materiale ale Municipiului Sighișoara și ale unităților de sub autoritatea municipiului pe anul 2019 (inclusiv mijloacele fixe aflate în administrarea Spitalului Municipal Sighișoara), însușite prin Hotărârea Consiliului Local Sighişoara nr. 97/28.05.2020, în sensul scoaterii din listă a mijloacelor fixe identificate conform anexei nr. 1 la prezenta, pentru scoaterea din funcțiune, casarea și, după caz, valorificarea acestora, fapt pentru care, se impune trecerea acestor mijloace fixe din domeniul public în domeniul privat al municipiului, respectiv preluarea acestora din administrarea Spitalului Municipal Sighișoara în administrarea directă a municipiului;

Având în vedere nota de serviciu cu nr. 18.304/IV/2/03.08.2020, prin care Biroul Buget, Contabilitate, Salarizare din cadrul Direcției Economice a Municipiului Sighișoara solicită trecerea din domeniul public în domeniul privat al municipiului și preluarea din administrarea Spitalului Municipal Sighișoara, a bunurilor de natura mijloacelor fixe aflate în administrarea Spitalului Municipal Sighișoara, care au fost propuse spre scoatere din funcțiune după inventarierea din luna decembrie 2019, precum și casarea și valorificarea acestora, conform listei atașată notei;

Având în vedere prevederile art. 361 alin. (2) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile art. 858 - 870 din Legea nr. 287/2009 privind Codul civil, republicat, cu modificările şi completările ulterioare, cu referire la proprietatea publică şi dreptul de administrare;

Având în vedere prevederile Ordonanţei Guvernului nr. 112/2000 pentru reglementarea procesului de scoaterea din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ - teritoriale, cu modificările şi completările ulterioare,  aprobată prin Legea nr. 246/2001;

Având în vedere prevederile art. 21 - 23 din Legea nr. 15/1994 privind amortizarea capitalului imobilizat în active corporale şi necorporale, republicată, cu modificările şi completările ulterioare, precum şi prevederile art. 21 - 24 din Normele metodologice de aplicare a Legii nr. 15/1994, aprobate prin Hotărârea Guvernului nr. 909/1997, cu modificările şi completările ulterioare;

Având în vedere prevederile art. 22 din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 20.878/01.09.2020, prin care se propune trecerea unor mijloace fixe din domeniul public în domeniul privat al municipiului și preluarea acestora din administrarea Spitalului Municipal Sighișoara în administrarea directă a Municipiului Sighișoara, în vederea scoaterii din funcțiune, casării şi valorificării acestora;
Având în vedere avizele favorabile ale tuturor comisiilor pe domenii de specialitate;
În temeiul art. 129 (1) și (2) lit. „c”, (14), art. 139 (1) și (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
H O T Ă R Ă Ş T E:
Art. 1. Se aprobă trecerea din domeniul public al Municipiului Sighișoara în domeniul privat al Municipiului Sighișoara a mijloacelor fixe, în valoare de 43.016 lei, identificate conform anexei nr. 1, care face parte integrantă din prezenta hotărâre.

Art. 2. Se aprobă preluarea din administrarea Spitalului Municipal Sighișoara în administrarea directă a Municipiului Sighișoara a mijloacelor fixe, în valoare de 43.016 lei, identificate conform anexei nr. 1, care face parte integrantă din prezenta hotărâre.

Art. 3. Se aprobă scoaterea din funcțiune, casarea şi, după caz, valorificarea mijloacelor fixe, în valoare de 43.016 lei, identificate conform anexei nr. 1, care face parte integrantă din prezenta hotărâre.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Biroul Buget, Contabilitate, Salarizare – Direcţia Economică, Direcţia Administrarea Patrimoniului din cadrul Municipiului Sighişoara şi Spitalul Municipal Sighișoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

        Sîrbu Ioan - Iulian        

                                                Contrasemnează pentru legalitate
                                      SECRETARUL GENERAL al municipiului,
                                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Spitalul Municipal Sighişoara.
10 ex.

B.A. 

